13/Sv. 38 Službeni list Europske unije 207 32008R1019 18.10.2008. SLUŽBENI LIST EUROPSKE UNIJE L 2777 UREDBA KOMISIJE (EZ) br. 1019/2008 od 17. listopada 2008. o izmjeni Priloga II. Uredbi (EZ) br. 852/2004 Europskog parlamenta i Vijeća o higijeni hrane (Tekst značajan za EGP) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu (EZ) br. 852/2004 Europskog parla- menta i Vijeća od 29. travnja 2004. o higijeni hrane ('), a posebno njezin članak 13. stavak 1., budući da: (1) — Uredbom (EZ) br. 852/2004 utvrđuju se opća pravila o higijeni hrane za subjekte u poslovanju s hranom. Subjekti u poslovanju s hranom koji provode bilo koju fazu proizvodnje, prerade i distribucije hrane nakon faze primarne proizvodnje trebaju udovoljavati općim zahtje- vima higijene utvrđenim u Prilogu II. toj Uredbi. (2) . U pogledu opskrbe vodom, poglavlje VII. tog Priloga predviđa da treba upotrebljavati vodu za piće kad god je potrebno, kako bi se osiguralo da ne dođe do kontami- nacije hrane, te da se čista voda može upotrebljavati za cjelovite proizvode ribarstva. Također se predviđa da se čista morska voda može upotrebljavati za žive školjkaše, bodljikaše, plaštenjake i morske puževe te da se čista voda može upotrebljavati za vanjsko pranje. (3) — Upotreba čiste vode za cjelovite proizvode ribarstva i za vanjsko pranje živih školjkaša, bodljikaša, plaštenjaka i morskih puževa ne predstavlja rizik za javno zdravlje sve dok subjekti u poslovanju s hranom razvijaju i uvode postupke kontrole koji se temelje, posebno, na načelima sustava analize opasnosti i kritičnih kontrolnih točaka, (HACCP), kako bi se osiguralo da ona nije izvor kontaminacije. (4) — Uredbu (EZ) br. 852/2004 stoga treba na odgovarajući način izmijeniti. (5) — Mjere predviđene ovom Uredbom u skladu su s mišlje- njem Stalnog odbora za prehrambeni lanac i zdravlje životinja, DONIJELA JE OVU UREDBU: Članak 1. U poglavlju VIl. Priloga Il. Uredbi (EZ) br. 852/2004, točka 1. (b) zamjenjuje se sljedećim: ,(b) Čista se voda može upotrebljavati za cjelovite proizvode ribarstva. Čista morska voda može se upotrebljavati za žive školj- kaše, bodljikaše, plaštenjake i morske puževe; čista se voda može upotrebljavati i za vanjsko pranje. Kad se upotrebljava čista voda, moraju biti na raspola- ganju odgovarajući uređaji i postupci za opskrbu, kako bi se osiguralo da takva upotreba ne bude izvor konta- minacije hrane." Članak 2. Ova Uredba stupa na snagu desetog dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 17. listopada 2008. () SL L 139, 30.4.2004., str. 1. Ispravljena verzija u SL L 226, 25.6.2004., str. 3. Za Komisiju Androulla VASSILIOU Članica Komisije